Presuda Općeg suda od 16. lipnja 2021. – Italija i Španjolska/Komisija
(predmeti T-695/17 i T-704/17)1
„Jezično uređenje – Obavijest o otvorenim natječajima za zapošljavanje pismenih prevoditelja za njemački, francuski, talijanski i nizozemski jezik – Ograničenje u pogledu odabira jezika 2 i 3 natječaja na njemački, engleski i francuski jezik – Uredba br. 1 – Članak 1.d stavci 1. i 6., članak 27. i članak 28. točka (f) Pravilnika o osoblju – Diskriminacija na temelju jezika – Interes službe – Proporcionalnost – Obveza obrazlaganja”
Jezici postupka: talijanski i španjolski
Stranke
Tužitelj u predmetu T-695/17: Talijanska Republika (zastupnici: G. Palmieri, agent, uz asistenciju P. Gentilija, avvocato dello Stato)
Tužitelj u predmetu T-704/17: Kraljevina Španjolska (zastupnik: L. Aguilera Ruiz, agent)
Tuženik: Europska komisija (zastupnici: G. Gattinara, D. Milanowska, N. Ruiz García i L. Vernier, agenti)
Predmet
Zahtjev na temelju članka 263. UFEU-a za poništenje obavijesti o otvorenim natječajima organiziranim radi sastavljanja popisa uspješnih kandidata za zapošljavanje pismenih prevoditelja (AD 5) za njemački (EPSO/AD/343/17), francuski (EPSO/AD/344/17), talijanski (EPSO/AD/345/17) i nizozemski jezik (EPSO/AD/346/17) (SL 2017., C 224 A, str. 1.).
Izreka
Predmeti T-695/17 i T-704/17 spajaju se u svrhu donošenja presude.
Poništava se obavijest o otvorenim natječajima organiziranim radi sastavljanja popisa uspješnih kandidata za zapošljavanje pismenih prevoditelja (AD 5) za njemački (EPSO/AD/343/17), francuski (EPSO/AD/344/17), talijanski (EPSO/AD/345/17) i nizozemski jezik (EPSO/AD/346/17).
Europska komisija snosit će, osim vlastitih, troškove nastale Talijanskoj Republici, u predmetu T-695/17, i troškove nastale Kraljevini Španjolskoj, u predmetu T-704/17.
____________
1 SL C 424, 11. 12. 2017.